Nikolas Nartey
Nikolas Terkelsen Nartey (født 22. februar 2000) er en dansk professionel fodboldspiller, der spiller som midtbanespiller for bundesligaklubben VfB Stuttgart.

Klubkarriere

Ungdomskarriere 
Nartey begyndte som 8-årig i AB og skiftede som 12-årig til F.C. København. Da han var 16 spillede han for klubbens U-19 hold. Han spillede som ungdomsspiller fem UEFA Youth League-kampe.

1. FC Köln 
Som 16-årig skiftede han til den tyske bundesligaklub tyske 1. FC Köln den 31. januar 2017 for en pris på omkring 4 mio. kr. Problemer med papirarbejdet gjorde dog, at han ikke kunne spille for Köln før den 19. april 2017, og han spillede derfor alene fire kampe for klubbens reservehold i den første halvsæson.

Han fik sin professionelle debut for FC Köln den 26. november 2017, da han blev indskiftet i en kamp mod Hertha BSC. Sæsonen 2017-18 blev dog mindre succesfuld for Nartey grundet flere knæskader.

VfB Stuttgart 
Den 29. august 2019 skiftede Nartey til VfB Stuttgart på en fire-årig kontrakt. Dagen efter blev han udlejet til Hansa Rostock for 2019–20 sæsonen. Den 31. juli 2020 blev Nartey udlånt til SV Sandhausen ved sæsonens afslutning.

Privatliv 
Narteys far er ghaneser og moren er dansk.

Referencer

Eksterne henvisninger 
 

Fodboldspillere fra FC København
Fodboldspillere fra Danmark
Fodboldspillere fra 1. FC Köln
Fodboldspillere fra VfB Stuttgart
Fodboldspillere fra FC Hansa Rostock